З аднаго боку, у кнізе старанна разгледжаная гісторыя станаўлення "паліцэйскай дзяржавы". Паводле Пайпса, у адрозненне ад астатніх дзяржаваў, Расія першапачаткова зрабіла стаўку на так званую "вотчынную сістэму" — калі тыя ці іншыя выгоды de facto не належалі людзям, а "даваліся" дзяржавай за службу. Кажучы іншымі словамі — прыватнай уласнасці ў Расіі ніколі не існавала. Гэта вельмі цікавае назіранне, бо гэты факт тлумачыць шматлікія асаблівасці расійскага палітычнага строю, і нават рэвалюцыя 1917 года не выглядае нейкім "пераваротам", а знаходзіцца ў ключы той самай "вотчыннай сістэмы", калі ўласнасць не належыць людзям, а знаходзіцца ў руках абстрактнай "дзяржавы".